El Ple aprova l’ordenança per a cobrar el cànon per l’ús d’instal·lacions d’energia, gas, aigua i hidrocarburs
20 d’octubre 2017

![Imagen 1](/media/zgihnwyx/62-img_7496-mini.jpg)

​El Ple de l'Ajuntament de Sagunt, en la sessió extraordinària que s'ha celebrat este matí, ha aprovat provisionalment per unanimitat la imposició i ordenació de l'ordenança fiscal reguladora de la taxa per la utilització privativa o aprofitament especial del domini públic local de les instal·lacions de transport d'energia, gas, aigua i hidrocarburs. Tal com arreplega l'acord, es preveu que la imposició de la taxa produïsca un impacte financer positiu de 100.658 €.  

  
En segon lloc, s'ha aprovat provisionalment l'ordenança fiscal reguladora d'esta taxa, la qual s'ha estudiat després de realitzar un informe tècnic econòmic i que afecta a totes les persones físiques o jurídiques, societats civils, comunitats de béns i altres entitats que ocupen el sòl, subsòl o vol de les vies públiques municipals. Esta quantia de les taxes reguladores es fixa prenent com a referència el valor que tindria en el mercat la utilitat derivada d'esta utilització o aprofitament, com si els béns afectats no foren de domini públic. El cobrament d'este import, que començarà a aplicar-se l'1 de gener del pròxim any, afecta a diferents activitats i sectors com són les línies aèries, subterrànies, empreses d'aigües i hidrocarburs, d'aigua, entre uns altres.  
  
Els acords adoptats s'exposaran al públic per un període de trenta dies. En este termini, els interessats podran examinar l'expedient i presentar les reclamacions que estimen adequades. De no presentar-se reclamació alguna contra els acords adoptats, s'entendran definitivament aprovats.  

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-l-ordenança-per-a-cobrar-el-cànon-per-l-ús-d-instal-lacions-d-energia-gas-aigua-i-hidrocarburs/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-l-ordenança-per-a-cobrar-el-cànon-per-l-ús-d-instal-lacions-d-energia-gas-aigua-i-hidrocarburs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-l-ordenança-per-a-cobrar-el-cànon-per-l-ús-d-instal-lacions-d-energia-gas-aigua-i-hidrocarburs/ "Linked In")
*   [](mailto:?body=https://aytosagunto.es/va/actualitat/el-ple-aprova-l-ordenança-per-a-cobrar-el-cànon-per-l-ús-d-instal-lacions-d-energia-gas-aigua-i-hidrocarburs/)